
Informare studiu național privind angajarea persoanelor adulte cu dizabilități în cadrul proiectului AngajABIL - "Îmbunătățirea capacității de inserție profesională a persoanelor cu dizabilități pe piața muncii" implementat de ANPDPD, cu asistența Băncii Mondiale

Direcția Generală de Asistență Socială și Protecția Copilului Timiș implementează, în cadrul Programului Incluziune și Demnitate Socială 2021–2027 (PIDS), Prioritatea 7 – Sprijin pentru persoanele cu dizabilități, proiectul „Îmbunătățirea capacității de inserție profesională a persoanelor cu dizabilități pe piața muncii” (AngajABIL). 

Proiectul este coordonat de Autoritatea Națională pentru Protecția Drepturilor Persoanelor cu Dizabilități (ANPDPD), în calitate de lider de parteneriat, alături de Ministerul Muncii, Familiei, Tineretului și Solidarității Sociale și de 20 de Direcții Generale de Asistență Socială și Protecția Copilului din țară, printre care și DGASPC Timiș.  Scopul acestui proiect vizează dezvoltarea unui sistem inovator care să faciliteze accesul persoanelor cu dizabilități pe piața muncii, prin furnizarea de servicii de angajare asistată menite să susțină atât angajarea, cât și menținerea unui loc de muncă.

În cadrul proiectului, ANPDPD, cu asistență tehnică din partea Băncii Mondiale, derulează un studiu la nivel național privind angajarea persoanelor adulte cu dizabilități. Studiul urmărește analiza practicilor, percepțiilor și nevoilor angajatorilor referitoare la angajarea persoanelor adulte cu dizabilități și va contribui la fundamentarea unui model național de servicii de angajare asistată, prin care un specialist extern oferă sprijin atât persoanei cu dizabilități, cât și angajatorului, înainte și după angajare. Acest sprijin poate include elaborarea profilului vocațional, identificarea unui loc de muncă adecvat, însoțirea persoanei în perioada de integrare la locul de muncă, consiliere privind adaptările rezonabile necesare și alte forme de suport pentru integrarea și menținerea în câmpul muncii.

Companiile interesate să participe la acest studiu, sunt invitate să completeze, până la data de 11.08.2026, chestionarul disponibil la următorul link:
https://docs.google.com/forms/d/e/1FAIpQLSfdA8zMpAX3ZQbXQK7k40q3v3YxzZgB4RkZC7LFnOBgh1DGrg/viewform?usp=header.
Răspunsurile furnizate vor permite încadrarea fiecărei companii în categoria corespunzătoare din cadrul studiului.

Ulterior, companiile care răspund pozitiv la acestă inițiativă, vor fi contactate de către un reprezentant al DGASPC Timiș, care va transmite chestionarul online și codul de acces necesar pentru includerea în grupul țintă al studiului stabilit pentru județul Timiș. Codul de acces este folosit exclusiv pentru controlul accesului și urmărirea completării chestionarului, nu pentru identificarea organizației în analiză sau raportare, iar răspunsurile vor fi analizate anonim și raportate doar agreat.

